cyanic-selkie/wikianc huggingface dataset:
Oslomet – storbyuniversitetet
Akademisering siden 1990-årene
Etter høgskolereformen gjennomgikk Høgskolen i Oslo og Høgskolen i Akershus en gradvis akademisering; virkeområdet ble utvidet til flere tradisjonelt akademiske disipliner, forskningsvirksomheten ble styrket, undervisningen i eksisterende fag ble over tid i større grad forskningsbasert, høgskolene la større vekt på akademiske kvalifikasjoner i sin rekruttering og studietilbudet ble utvidet til å omfatte utdannelse på hovedfags- og i en viss grad på doktorgradsnivå.
Fra 1995 var høgskolene også underlagt samme lov som universitetene, og fikk blant annet rett til å bruke professortittelen; de formelle forskjellene mellom universiteter og høyskoler, som tidligere hadde vært betydelige, ble frem mot årtusenskiftet sterkt redusert. Tidligere hadde de to høgskolene flest ansatte på høgskolelektornivå, den laveste akademiske stillingen, men gjennom kompetanseheving og særlig nyrekruttering av høyere kvalifiserte akademikere har andelen førsteamanuenser og professorer økt betydelig etter årtusenskiftet. Dette var særlig tilfelle ved den daværende Høgskolen i Oslo, men i mindre grad ved Høgskolen i Akershus. Utviklingen av høyskolene siden 1990-årene er i stor grad sammenlignbar med utviklingen av f.eks. britiske polytekniske skoler til såkalte «nye universiteter» i samme tidsrom.
Fusjoner i 2010-årene
I 2011 fusjonerte Høgskolen i Oslo og Høgskolen i Akershus, og dannet Høgskolen i Oslo og Akershus (HiOA), som dermed ble Norges klart største høgskole. I 2014 fusjonerte denne institusjonen også med to samfunnsvitenskapelige forskningsinstitutter, Arbeidsforskningsinstituttet (AFI) og Norsk institutt for forskning om oppvekst, velferd og aldring (NOVA), som ble organisert som autonome institutter innenfor HiOA, organisert innen paraplyen Senter for arbeids- og velferdsforskning. I 2016 gikk også Norsk institutt for by- og regionforskning (NIBR) og Statens institutt for forbruksforskning (SIFO) inn i HiOA. Gjennom innlemmelsen av disse fire store og veletablerte forskningsinstituttene med en forskningstradisjon tilbake til 1960-årene ble forskningsvirksomheten ved HiOA som helhet vesentlig utvidet.
Universitetsstatus
HiOA leverte 22. februar 2017 søknad om universitetsakkreditering til NOKUT, med mål om å oppnå universitetsstatus innen kort tid. HiOA sendte den endelige søknaden til Kunnskapsdepartementet 15. desember 2017, etter at NOKUT hadde konkludert med at institusjonen oppfylte vilkårene for universitetsstatus. 12. januar 2018 vedtok regjeringen å tildele høgskolen universitetsstatus med virkning fra samme dag.
Navn
Den daværende høgskolen gjennomførte en lengre prosess om navnevalg ved vellykket universitetssøknad, der navnene Aker universitet, Nova universitet og Profesjonsuniversitetet var de opprinnelige finalistene. Senere ble navnet «OsloMet – Storbyuniversitetet» lansert av rektor Curt Rice, og høgskolestyret vedtok å foreslå dette navnet med denne skrivemåten overfor Kunnskapsdepartementet med knappest mulig flertall (6–5). Navnet ble kritisert av Språkrådet og andre; 18. januar 2018 uttalte Språkrådet at den korrekte skrivemåten for navnet etter offisiell rettskrivning er «Oslomet – storbyuniversitetet», og anbefalte alle å bruke denne skrivemåten; navnet er skrevet slik i den offisielle listen over navn på statsorganer. Språkdirektør Åse Wetås uttalte at «det er i strid med norske rettskrivingsregler med store bokstaver midt i ord eller navn. Oslomet er en statlig institusjon som skal følge rettskrivingsregler». Språkrådet presiserte at offentlig ansatte er lovpålagt å skrive navnet Oslomet – storbyuniversitetet i tråd med offisiell rettskriving som fastsatt av Språkrådet. I 2019 la kulturminister Trine Skei Grande frem forslag til ny språklov som gav Språkrådet myndighet til å forby uheldige navn på statlige organer, og nevnte Oslomet som eksempel i media. Kulturministeren uttalte at «statsorgan må følge norske rettskrivningsregler» og at hun «håper å sette en standard»; hun presiserte at loven ikke vil få tilbakevirkende kraft for institusjoner som Oslomet, men at det «går jo an å tenke seg om en gang til». Prop. 108 L uttalte at det i gjeldende rett «må regnes som en bindende forutsetning at navn på statlige institusjoner skal følge offisielle rettskrivnings- og skriveregler». I språkloven som trådte i kraft i 2022 fastslår § 19 at det er Språkrådet som forvalter den offisielle rettskrivningen for bokmål og nynorsk, mens § 10 fastslår at «offentlege organ skal følgje den offisielle rettskrivinga for bokmål og nynorsk» og videre at også institusjonenes navn «skal følgje offisiell rettskriving». Dette innebærer at Oslomet og andre offentlige virksomheter er lovpålagt å skrive navnet Oslomet med liten «m» fordi denne rettskrivningen er fastsatt av Språkrådet i medhold av loven. I 2022 uttalte språkdirektør Åse Wetås at navnet Oslomet ikke ville blitt godkjent etter at språkloven trådte i kraft fordi det ikke oppfyller lovens kvalitetskrav til gode norske navn.
Indapiodes
Indapiodes er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.
Oslomet – storbyuniversitetet
Studiesteder
Oslomet har tre studiesteder: Studiested Pilestredet (Frydenlund, Pilestredet park og Holbergs plass), studiested Kjeller og studiested Sandvika (Kunnskapssenteret i Sandvika).
Indapiodes
Utseende
Ganske små, rødbrune til svarte trebukker. Artene minner overflatisk om maur. Antennene er tynne og noe kortere enn kroppen. Hodet er forholdsvis stort og bredt. Pronotum har rundede sider og er ovalt sett ovenfra. Den bakerste delen er markert innsnevret slik at det blir en tydelig "stilk" mellom forkroppen og dekkvingene. Disse er hvelvede og litt innsnevrede i midten. Beina er ganske lange.
Utbredelse
Slekten er utbredt i India (Andhra Pradesh).
Oslomet – storbyuniversitetet
Studier
De fleste av universitetets studietilbud er profesjonsutdanninger. Universitetet har halvårs- og årsstudier, over 50 bachelorstudier, 25 masterstudier og en rekke etter- og videreutdanningstilbud. I tillegg har Oslomet fem doktorgradsprogrammer og et førstelektorprogram.
Fakulteter, institutter og sentre
Universitetet har fire fakulteter som er delt inn i følgende institutter:
I tillegg finnes tre sentre:
Senter for tverrfaglig medieforsking er ikke en egen enhet, men et virtuelt forskningssenter der Oslomet – storbyuniversitetet er vertsinstitusjon.
Rektorer
Kari Toverud Jensen var første rektor ved den sammenslåtte Høgskolen i Oslo og Akershus 2011–2015. Curt Rice ble ansatt på åremål som rektor ved HiOA/Oslomet for perioden 2015–2019. I 2018 fikk Rice fornyet sitt åremål; den nye perioden løper fra 2019 frem til 2023. Universitetsledelsen omfatter i tillegg til rektor en prorektor og en viserektor.
Bygninger
Virksomheten er fordelt på flere bygninger, blant annet på universitetsområdet i Pilestredet i Oslo og på Kjeller. Alle bygninger er oppkalt etter kvinner som har vært viktige i institusjonens historie:
Podkast
Viten og snakkis er en podkast som gis ut av Oslomet – storbyuniversitetet. Her intervjues ulike fagfolk og eksperter tilknyttet skolen, om en rekke aktuelle temaer. Hovedmålgruppen er alle samfunnsinteresserte borgere, som ønsker å høre fageksperter uttale seg om sine fagfelt - gjerne knyttet opp mot tidsaktuelle temaer.
Akerselva (sang)
«Akerselva» er en sang skrevet av Vilhelm Dybwad til østerrikeren Leopold Sprowackers melodi som en hyllest til Akerselva, hvor mye bedre den er enn alle andre elver i verden.
Vad bru
Dagens bro i betong erstattet en 21 m lang og 3,8 m bred fagverks stålbro med dekke av treverk. Denne stålbroen tjente først som bro over Nørvesundet (dagens E136) i Ålesund og kom på plass der i 1892. Forsommeren 1952 ble stålbroen løst fra festene i Nørvasundet og flyttet hel til Stordal. Broen ble først fraktet med pram til Stordal kai, deretter med lastebil til Vad. Stålbroen avløste en 2,6 m bred trebro fra 1880. Stålbroen eksisterer fortsatt, men er ikke i bruk.
Akerselva (sang)
Sangen ble først fremført av Harald Otto i 1906 som del av Centralteatrets underholdningsforestilling «Verdens Undergang».
Sangen finnes på flere plateinnspillinger, blant annet på Frem fra Glemselen kap.17 med Helge Borglund, og i duett med Hans Aleksander Hansen og Albert Nordengen på den doble LP-platen Jeg har mitt hjerte i Oslo (Talent) i 1979. Lars Lillo-Stenberg hadde også en versjon på albumet Oslo i 2000.
Refrenget lyder slik: Nyland var myntet på Nylands mekaniske verksted, og H.A.H. var Hans Arnt Hartvig Paulsen («Kølapålsen»). Navnet H. A. H. Paulsen sto skrevet med store bokstaver på en av bygningene på hans lagertomt på Paulsen-kaia på østsiden av Akerselvas utløp, tvers overfor Nylands mekaniske verksted. På Paulsen-kaia oppføres fra 2016 til 2020 det nye Munchmuseet etter tegninger av den spanske arkitekt Juan Herreros, som vant arkitektkonkurransen i 2008 med prosjektet «Lambda».
EM i rytmisk gymnastikk 2013
EM i rytmisk gymnastikk 2013 (europamesterskapet i rytmisk gymnastikk) ble arrangert i Wien i Østerrike i 2013.
Paulen
Paulen er en fjordarm av Linesfjorden i Åfjord kommune i Trøndelag. Fjorden har innløp mellom Sandvika i nord og Kattavika i sør og strekker seg 3 kilometer sørøstover til fjordbotnen i Sørholet.
Ytterst i fjorden ligger brukene Kattavika og Grøttingen på sørsiden av fjorden. Innerst i fjorden deler den seg i Nordholet og Sørholet. Den dypeste av disse er Sørholet. Fylkesvei 723 går langs nordsiden av fjorden.
Roslagenfjellet
Roslagenfjellet er et fjell i Sabine Land på Spitsbergen, Svalbard. Navnet kommer fra den svenske bygden Roslagen. Fjellet ligger nord for Agardhdalen, og øst for Elfenbeinbreen.
Mieczysław Bieniek
Tjeneste
Bieniek ble i 1969 kadett i den polske hær. Etter Etter å ha tjenestegjort noen år gikk han fra 1978 til 1981 generalstabsskolen og fikk i 1985 befal over 6. luftbårne divisjon. Fra 1989 til 1991 tjenestegjorde han i FN-styrken UNDOF i Midtøsten. Etter et tjenesteopphold hjemme i Polen var han igjen i FN-tjeneste, denne gangen som logistikksjef i MINURSO i Vest-Sahara til 1993.
I 2007 var han spesialutsending for SACEUR i Afghanistan som rådgiver for landets forsvarsminister. Han ble deretter rådgiver i sitt eget lands forsvarsdepartement, før han i april 2009 ble utnevnt til Polens representant i NATOs militærkomité. I 2010 fulgte utnevnelse til Deputy Supreme Allied Commander Transformation og forfremmelse til general.
Utmerkelser
Bieniek har mottatt en rekke ordener og utmerkelser for sitt virke. Har kommandørkorset av Ordenen Polonia Restituta, Fortjenstkorset, Forsvarets medalje for tjeneste av fedrelandet og Det nasjonale forsvarets fortjenstmedalje. Han er tildelt USAs Bronze Star Medal. Bieniek har også mottatt FN-medaljen i bånd for UNDOF og MINURSO, samt NATO-medaljen.
Oksana Koroljova
Oksana Igorevna Koroljova (russisk: Оксана Игоревна Королёва, født 17. juli 1984 i Astrakhan, Russland) er en russisk håndballspiller, som spiller på det russiske landslaget og klubblaget Zvezda Zvenigorod.
Hun ble verdensmester med det russiske landslaget i 2009, og vant bronsemedalje i EM i 2008.
På klubbnivå vant hun med HC Lada Toljatti det russiske mesterskapet fire ganger, i 2003 og 2004, 2005 og 2006. I 2007 kom hun og Lada Toljatti på andreplass i Champions League, hvor de tapte mot danske Slagelse DT i finalen. I 2008 ble hun Champions League-mester med sitt nye lag Zvezda Zvenigorod, som slo østerrikske Hypo Niederösterreich i finalen. Med Zvezda vant hun også den russiske cupen i 2009.
Mihai Cotorobai
Mihai Cotorobai (født 25. mars 1951 i Puhoi i distriktet Ialoveni i Den moldovske sosialistiske sovjetrepublikk i Sovjetunionen, død 6. januar 2021 i Moldova) var en moldovsk jurist, politiker og ombudsmann.
Han var folkevalgt i Moldavias parlament i 1990-årene, og var medlem av Frontul Popular din Moldova.
Han døde av covid-19 den 6. januar 2021.
Thalassobius
Thalassobius er en slekt av billene i delgruppen (underfamilien) skyggeløpere (Trechinae) i familiegruppen løpebiller.
Utseende
Thalassobius er små, vanligvis lyst farget, løpebiller, med sterkt reduserte øyne. De lever på havstrender, et sted der få insekter lever. De skjuler seg i bergsprekker eller under steiner når sjøen flør og kommer fram igjen ved fjære sjø.
Utbredelse
Arten lever ved kysten av det sørlige Chile.
Micromandibularia
Micromandibularia er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Phytoeciini er middelsstore, slanke, gjerne mørkfargede trebukker. Antennene er gjerne litt kortere enn kroppen. Dekkvingene er ofte kraftig punkterte. Beina er middels lange.
Vikafjorden (Åfjord)
Vikafjorden er en fjordarm av Linesfjorden i Åfjord kommune i Trøndelag. Fjorden har innløp mellom Fleskodden i vest og Åknes i øst og strekker seg 2 kilometer sørøstover til Lauvlia.
Nord for fjorden ligger Øksenvika. Sør for Åkesnes går en vik nordover kalt Lunnfjorden. I tillegg til Lauvlia ligger gården Stagglia ved fjorden.
Fylkesvei 723 går langs de indre, østlige delene av fjorden.
Leucothoe minoculis
Leucothoe minoculis er en av omtrent 140 arter av slekten Leucothoe som er en av fem slekter av krepsdyr innenfor Leucothoidae-familien, som er direkte plassert (incertae sedis) i den relativt store og artsrike underordenen Gammaridea av amfipoder. Gruppens arter er alle bentiske bunndyr. Artene har små øyne, til forskjell fra gruppen Hyperiidea hvor artene har større øyne og er frittsvevende planktoniske.
Arten er funnet i Rødehavet.
Son Heung-min
Son Heung-min (født 8. juli 1992) er en sørkoreansk fotballspiller som spiller for den engelske klubben Tottenham Hotspur FC og det sørkoreanske landslaget.
Landslaget
Han ble tatt ut i s tropp til VM i fotball 2018 i Russland.
Son var med da Sør-Korea vant gull i Asialekene i 2018.
Han ble tatt ut i s tropp til VM i fotball 2022 i Qatar.
Linesfjorden
Linesfjorden er en fjord i Åfjord kommune i Trøndelag. Fjorden strekker seg 15 kilometer nordover på sør- og østsiden av Linesøya, som den er oppkalt etter, til Stokkøya.
Fjorden starter i sør mellom Løkholman i vest og Lauvøya i øst. På østsiden av fjorden ligger Tårnes med Skråfjorden på den andre siden av neset. Ratvika er en liten grend på neset litt lenger nord i fjorden. Ennå lengre nord ligger tre små fjordarmer på etter hverandre. Den sørligste er Paulen, så kommer Herfjorden og til slutt Vikafjorden.
Sør for Linesøya grenser Linesfjorden til en rekke holmer og småøyer i vest. Den største av disse er Ståløya. Nord i fjorden ligger Stokksund, og fra der går det en vei over Purkholmen og Kjerkholmen til Stokkøya ved Stokkneset. Der ligger bygda Harsvika på sørsiden av øya. Fra Kjeholmen gikk det tidligere ferje over fjorden til Linesøya.
Mellom Linesøya og Stokkøya ligger sundet Lina, som går nordover til Flesafjorden.
Fylkesvei 56 og fylkesvei 723 går langs deler av østsiden av fjorden.
Oxychirus
Utseende
Middelsstore (13-17 millimeter), ovale, en tanke flate skarabider. Kroppens overside er glatt og nokså blank, grønnlig eller blåaktig, men ikke med briljant metallglans. Hodet er fremstrakt, ikke inntrukket i pronotum. Antennene har et påfallende stort, kølleformet innerste ledd. Pronotum er bredest ved bakkanten. Scutellum er stort og avlangt trekantet, dekkvingene har dype lengdestriper. Beina er forholdsvis korte, uten pigger på yttersiden av leggene.
Utbredelse
Gruppen finnes i Sentral-Afrika.
B-871 «Alrosa»
B-871 «Alrosa» (russisk: Б-871 «Алроса») er en dieselelektrisk ubåt av Kilo-klassen som var i tjeneste med den sovjetiske marinen fra 1990 og frem til oppløsningen av Sovjetunionen i 1991, og som per mars 2014 er i aktiv tjeneste i den russiske Svartehavsflåten.
I juni 2011 var «Alrosa» som aller første russiske ubåt med i en spesiell ubåt-redningsøvelse i regi av NATO, Bold Monarch 2011.
«Alrosa» benytter en vannjet som fremdriftssystem istedenfor det mer tradisjonelle og konvensjonelle propellsystemet.
Kreatin
Kreatin er en nitrogenholdig organisk syre som finnes naturlig i virveldyr og bidrar til å levere energi til alle celler i kroppen, først og fremst muskler ved å øke dannelsen av adenosintrifosfat (ATP). Kreatin ble identifisert i 1832 da Michel Eugène Chevreul oppdaget det som en komponent i skjelettmuskulatur, som han senere kalte kreatin etter det greske ordet for kjøtt, κρέας (kreas). I løsningen, er kreatin i likevekt med kreatinin.
Biosyntese
Kreatin produseres naturlig i kroppen fra aminosyrer primært i nyrene og leveren. Det transporteres i blodet for bruk av muskler. Omtrent 95 % av den menneskelige kroppens totale kreatin ligger i skjelettmuskel.
Kreatin er ikke et essensielt næringsstoff, ettersom det er produsert i menneskekroppen fra L-arginin, glysin, og L-metionin.
I mennesker og dyr stammer omtrent halvparten av lagret kreatin fra mat (hovedsakelig fra kjøtt). Siden grønnsaker ikke inneholder kreatin, har vegetarianere lavere nivåer av muskelkreatin, men viser samme nivå etter bruk av kosttilskudd.
Enzymet GATM (L-arginin: glycin amidinotransferase (Agat), EC 2.1.4.1) er et mitokondrielt enzym som katalyserer første hastighetsbegrensende trinn av kreatin biosyntese, og er først og fremst uttrykt i nyrene og bukspyttkjertelen.
Det andre enzymet i veien (GAMT, guanidinoacetat N-metyltransferase, EC: 2.1.1.2) er først og fremst uttrykt i leveren og bukspyttkjertelen.
Genetiske mangler ved den kreatin biosyntetiske veien fører til ulike alvorlige nevrologiske defekter.
Bruk som kosttilskudd
Kreatintilskudd er populært blant idrettsutøvere, kroppsbyggere og andre som ønsker å få muskelmasse; typisk forbruk er 2 til 3 ganger mengden som kan utvinnes fra en høy proteindiett. En kartlegging av langtidsbruk viser kreatininnholdet av flere matvarer. The Mayo Clinic hevder at kreatin forbindes med astmatiske symptomer og advarer mot bruk for personer med kjente allergier. Mens det tidligere var delvis bekymring for at kreatintilskudd kunne påvirke hydrering og varmetoleranse og føre til muskelkramper og diaré, har nyere studier vist at disse bekymringene er ugrunnet.
Det er i dag færre bekymringer enn det pleide å være om mulige nyreskader, selv om det finnes rapporter for nyreskade som interstitiell nefritt. Pasienter med nyresykdom bør imidlertid unngå bruk av dette tilskuddet. På samme måte kan leverfunksjonen påvirkes, og forsiktighet bør utvises hos personer med underliggende leversykdom selv om studier har vist liten eller ingen negativ innvirkning på nyre- eller leverfunksjon fra oralt kreatintilskudd. I teorien kan kreatin endre virkningen til insulin. Forsiktighet anbefales hos pasienter med diabetes eller hypoglykemi, og de som tar medisiner, urter, eller kosttilskudd som påvirker blodsukkeret.
Langsiktig forvaltning av store mengder kreatin rapporteres å øke produksjonen av formaldehyd, som potensielt kan forårsake alvorlige uønskede bivirkninger. Denne risikoen er imidlertid av stor grad teoretisk grunnet urinutskillelse av formaldehyd, selv under tunge kreatintilskudd, ikke overstiger normale grenser.
Farmakokinetikk
Endogent serum eller plasma kreatin konsentrasjoner hos friske voksne er normalt i en skala fra 2-12 mg/L. En oral dose på 5 gram (5000 mg) hos friske voksne resulterer i et topp plasma kreatinnivå på ca 120 mg/L i 1-2 timer etter inntak. Kreatin har en ganske kort halveringstid, i gjennomsnitt i underkant av 3 timer, så for å opprettholde et forhøynet plasmanivå må man ta små orale doser hver 3-6. time gjennom hele dagen. Etter "metningsdose"-perioden (1-2 uker, 12-24g om dagen), er det ikke lenger nødvendig å opprettholde et gjennomgående høyt serumnivå av Cr. Som med de fleste kosttilskudd har hver person sin egen genetiske ”forhåndsinnstilte” mengde kreatin kroppen kan holde. Resten skilles ut av kroppen som avfall. Kreatin forbrukes ganske raskt. Og hvis man ønsker å opprettholde den høye konsentrasjonen av Cr, er en daglig dose med 2-5g normalt inntak.
Graviditet og amming
Kreatin anbefales ikke under graviditet eller amming på grunn av mangel på vitenskapelig informasjon. Pasteurisert kumelk inneholder høyere nivåer av kreatin enn morsmelk.
Behandling av sykdommer
Kreatin har vist seg å føre til beskjedne økninger i styrke hos mennesker med en rekke nevromuskulære lidelser. kreatintilskudd har vært, og fortsetter å være, etterforsket som en mulig terapeutisk tilnærming for behandling av muskel, nevromuskulær, nevrologiske og nevrodegenerative sykdommer (artritt, hjertesvikt, Parkinsons sykdom, stillstand atrofi, gyrate atrofi, McArdle sykdom, Huntingtons sykdom, diverse neuromuskulære sykdommer, mitokondrie sykdommer, muskeldystrofi, og neuroprotection).
En studie viste at kreatin er dobbelt så effektiv som det reseptbelagte stoffet riluzol i å forlenge livet til mus med den degenerative nevrologiske sykdommen amyotrofisk lateral sklerose (ALS eller Lou Gehrig's sykdom). Effektene av kreatin i nervecellene i musemodellen av ALS kan skyldes enten til økt tilgjengelighet av energi til skadde nerveceller eller til en blokkering av den kjemiske veien som fører til celledød. Et tilsvarende lovende resultat har blitt oppnådd i å forlenge livet av transgene mus rammet av Huntingtons sykdom. Kreatinbehandling minsket hjerneatrofi og dannelsen av intranuclear inneslutninger, dempet reduksjoner i de striatale banene N-acetylaspartate, og forsinket utvikling av hyperglykemi.
Kognitiv evne
Et placebokontrollert dobbeltblindt eksperiment fant ut at vegetarianere som tok 5 gram kreatin per dag i seks uker viste en betydelig forbedring på to separate tester av flytende intelligens, Raven's Progressive Matriser, og bakover sifferet span test fra WAIS. Behandlingsgruppen kunne gjenta lengre sekvenser av tall fra minnet og hadde høyere samlet IQ enn kontrollgruppen. Forskerne konkluderte med at "tilskudd av kreatin betydelig økte intelligens sammenlignet med placebo. En senere studie fant at kreatintilskudd bedret kognitiv evne hos eldre. En studie på unge voksne (0,03 g / kg / dag i seks uker, for eksempel 2 g / dag for en 70-kilos person) mislyktes imidlertid i å finne eventuelle forbedringer.
Bundesschule des Allegemeinen Deutschen Gewerkschaftbundes
Bundesschule des Allgemeinen Deutschen Gewerkschaftsbundes (ADGB) (norsk meningsoversettelse: Den nasjonale skole for Allgemeiner Deutschen Gewerkschaftsbund) er et bygningskompleks med undervisnings- forvaltningsbygninger, som befinner seg nord i Bernau bei Berlin i bydelen Bernau-Waldfrieden.
Historie
Bygningene ble oppført i perioden 1928 til 1930 etter tegninger av arkitektene Hannes Meyer og Hans Wittwer. Bygningene er for 2017 foreslått oppført på UNESCOs liste for verdens kulturarv, som en utvidelse av Bauhaus-skolen.
Hannes Meyer var under planleggingen av skolebygningene direktør for Bauhaus i Dessau, og ledet arbeidet i hele byggeperioden. Hans Wittwer som fra mars 1928 hadde vært mester ved byggeavdelingen og leder av byggekontoret, deltok i arbeidet inntil 1929. Forøvrig deltok en rekke studenter og verksteder ved Bauhaus-skolen, i arbeidet.
ADGB-skolen er i tillegg til Bauhaus-bygningen i Dessau, oppført 1925/26 av Walter Gropius, den andre skolebygningen oppført av medlemmer av Bauhaus-miljøet. Bygningene glir naturlig inn i det landskapet hvor de er oppført.
Anlegget ble utvidet i 1950-55 av arkitekt Georg Waterstradt.
Martha Frederikke Johannessen
Martha Frederikke Johannessen (født 26. oktober 1907 i Torsnes, død 4. september 1973).var en norsk politiker for Arbeiderpartiet. Hun representerte Østfold på Stortinget i fire perioder fra 1958.
I ungdommen jobba Johannessen som ekspeditør. Seinere var hun husmor. Etter andre verdenskrig tok hun bibliotekutdanning og arbeidde som bibliotekar fram til hun blei fast innvalgt på Stortinget i 1958. I perioden 1954–57 var hun vararepresentant. I sine tre første perioder var hun medlem av Odelstinget og kirke- og undervisningskomiteen, i den siste av Lagtinget og sosialkomiteen. Hun døde kort tid før utløpet av siste periode.
Johannessen var medlem av Torsnes' kommunestyre og kommunens varaordfører fra 1956 til 1963 og medlem av Borge kommunestyre fra 1964 til 1967.
EM i rytmisk gymnastikk 2014
EM i rytmisk gymnastikk 2014 (europamesterskapet i rytmisk gymnastikk) ble arrangert i Baku i Aserbajdsjan i 2014.
Romell Broom
Romell Broom(født 4. juni 1956 i Muskegon i Michigan i USA, død 28. desember 2020 i Columbus i Ohio) var en amerikansk mann dømt for mord, kidnapping og voldtekt.
Han ble dømt i 1984 for å ha bortført og drept den 14-årige Tryna Middleton som gikk hjemover etter en fotballkamp i East Cleveland i Ohio.
Han skulle henrettes ved giftinjeksjon i 2009, men overlevde prosedyren.
Den 29. mai 2017 fastsatte Høyesterett for delstaten Ohio en ny henrettelsesdatoen til 17. juni 2020. Hans henrettelse ble senere forskjøvet til 2022.
Broom døde i 2020, i en alder av 64 år, av covid-19.
Hurzuf
Hurzuf, eller Gurzuf (ukrainsk og russisk: Гурзуф), er en småby og et feriested på Svartehavskysten av Krim i Ukraina. Stedet er nå innenfor Jaltas rajon, ca 11 km nordøst for Jalta sentrum.
Byen hadde i 2001 et folketall på 8600 innbyggere.
Hurzuf er en av Krims eldste bosettinger. Bysantinerne bygde festningen Gursuvita her på 500-tallet. Langt senere ble Hurzuf en krimtatarsk landsby; så sent som i 1805 var befolkningen bare på 179 - alle krimtatarer. Kort etter år 1800 ble landsbyen oppdaget som reisemål og feriested av russisk aristokrati. Den første til å bygge landsted her (1808-1811) var den franskfødte hertug de Richelieu; han anla også et eksotisk hageanlegg rundt sin herskapsbolig. I 1820 tilbragte den russiske dikter Aleksander Pusjkin tre uker i Hurzuf. Den russiske forfatter Anton Tsjekhov hadde en datsja, et lite hus, her under hans såkalte Jalta-tid. Ballettmester Marius Petipa døde her.
Den eurasiske region av World Organization of the Scout Movement har sitt hovedkvarter her.
Svømming under VM i svømmesport 2015 – 200 meter ryggsvømming kvinner
200 meter ryggsvømming kvinner var en svømmeøvelse som ble arrangert under VM i svømming 2015 i Kazan i Russland 7. august (forsøksheat og semifinaler) og 8. august (finale).
Forsøksheat
Forsøksheatene startet 7. august klokken 10:30
Semifinaler
Semifinalene startet klokken 17:49.
Finale
Finalen fant sted 8. august klokken 17:47.
Melanie Seeger
Melanie Seeger (født 8. januar 1977) er en tysk friidrettsutøver som konkurrerer i kappgang. Hun representerte landet sitt under Sommer-OL 2012 i London, der hun ble nummer 19 på 20 kilometer kappgang.
Mimocalothyrza
Mimocalothyrza er en gruppe av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, brune eller brunsvarte trebukker med store, lyse flekker. Dekkvingene har markerte "skuldre" og er parallellsidige.
Levevis
Som de fleste andre trebukker borer larvene i ved.
Utbredelse
Én av artene lever i Øst-Afrika og én i Vest-Afrika.
Henning Dyremose
Henning Baunbæk Dyremose (født 22. desember 1945 i Holstebro) er en dansk forretningsmann og tidligere konservativ politiker.
Liv og virke
Han gikk statsgymnaset i Struer og ett år på high school i Washington. Han utdannet seg deretter til sivilingeniør i kjemi ved Danmarks Tekniske Højskole og til diplomøkonom (HD) i organisasjon ved Handelshøjskolen i København. I 1970- og 1980-årene hadde Dyremose lederstillinger i legemiddelkonsernet Novo Nordisk.
Dyremose var innvalgt i Folketinget i periodene 1979–1984 og 1990–1994, og fungerte som de konservatives politiske ordfører 1982–1983. Han satt i Poul Schlüters regjeringer som arbeidsminister 1986–1989 og finansminister 1989–1993. I 1993 gikk Schlüter av som statsminister og partileder som følge av tamilsaken. Dyremose overtok som partileder, men ble ikke statsminister, så lenge Radikale Venstre ikke ville støtte en borgerlig regjering. Deretter fulgte ni måneders maktkamp mellom Dyremose og folketingsgruppens formann Hans Engell. Engell endte med å bli partileder, mens Dyremose gikk tilbake til næringslivet.
Dyremose ble i 1993 administrerende direktør i trelastfirmaet Dalhoff Larsen & Horneman (DLH). I 1998 ble han administrerende direktør i TeleDanmark/TDC, som hadde blitt privatisert og måtte drive på markedsvilkår. Han fratrådte som direktør i 2006, men satt som konsernets styreleder i to år. Dyremose har også vært styremedlem i Carlsberg 1999–2009, formann i Danmarks Eksportråd 2004–2009 og formann Dansk Industri 2005–2008. I 2011 var han oppnevnt av regjeringen som eksportambassadør for Brasil.
Dyremose ble i 1987 kommandør av Dannebrogordenen.
Henning Dyremose giftet seg i 1966 med lege Elly Dyremose, som også har vært konservativ politiker. De er foreldre til tidligere folketingsmedlem Charlotte Dyremose.
Folkeopplysningen
Folkeopplysningen er en norsk forskningsformidlingsserie som har gått på NRK1 siden 2012. Hver episode i serien undersøker et tema, hvor programleder Andreas Wahl undersøker om vanlige forklaringer er basert på myter når de sammenlignes med hva som er konsensussyn innen forskning.
å granske ulike fenomener og oppfatninger som synes å ha fått en viss fotfeste i samfunnet. Dette gjelder alt fra den påståtte effekten av healing og helsekost til den opfatningen rundt genmodifisert mat.
Premieren ble sett av 575,000. Premieren av sesong to ble sett av 623,000.
Programmet har blitt nominert til Gullruten syv ganger og har vunnet prisen tre ganger: Gullruten 2015 i klassen beste magasin- eller livsstilsprogram og Gullruten 2019 og Gullruten 2020 i klassen beste livsstilsprogram. Programmet ble også nominert til den amerikanske Emmy-prisen 2020 i klassen beste faktaunderholdning for episoden «Make Lillestrøm Great Again» i sesong fem.
Sesong 1
I programmene i første sesong testet fysikkformidleren Andreas Wahl alternative behandlinger for å finne ut om de virker. Programmet var ment å være et underholdningsprogram hvor vitenskap ble formidlet på en morsom og opplysende måte. Psykolog Jan-Ole Hesselberg deltok i alle episodene for å forklare de psykologiske virkningene av behandlingene.
Folkeopplysningen ble samme høst klaget inn for Pressens faglige utvalg av Norsk Spiritualist Forening samt Norsk homøopatisk pasientforening (NHPF) som mente programserien latterliggjorde homøopati og alternativbransjen, sistnevnt klaget også programmet inn til Kringkastingsrådet. PFU fant ingen grunn til å kritisere Folkeopplysningen da de behandlet førstnevnte klage, og slo fast at god presseskikk var fulgt.
Sesong 2
Første program i andre sesong ble sendt søndag 7. september og tok for seg trenden supermat. Allerede før programmet var gått på luften var det klaget inn til PFU av John Opsahl som ga ut boka Supermat i 2013.
Sesong 3
Sesong 3 ble sendt på NRK fra slutten av august 2016
Sesong 4
Sesong 4 ble sendt på NRK fra september 2018
NRK ble kritisert av Pressens faglige utvalg (PFU) i forbindelse med episoden om kjernekraft, for deres behandling av Greenpeace.
Sesong 5
Sesong 5 ble sendt på NRK oktober-november 2019.
Episoden Make Lillestrøm Great Again ble i 2021 felt i Pressens faglige utvalg for brudd på pressens plikt til å beskytte, og bruk av falske identiteter uten legitime årsaker.
Sesong 6
Sesong 6 ble sendt på NRK august-september 2020.
Sesong 7
Sesong 7 ble sendt på NRK mars og september 2022.
Katarina Tomašević
Katarina Tomašević (født 6. februar 1984 i Beograd) er en serbisk håndballmålvakt, som spiller for den ungarske klubben og det serbiske landslaget.
Ralph Meeker
Ralph Meeker, opr. Ralph Rathgeber, født 21. november 1920 i Minneapolis i Minnesota, død 5. august 1988 i Los Angeles i California, var en amerikansk film-, teater- og tv-skuespiller, kanskje mest kjent for sin rolle som Mike Hammer i filmen Kyss meg til døde (1955).
Leucothoe pansa
Leucothoe pansa er en av omtrent 140 arter av slekten Leucothoe som er en av fem slekter av krepsdyr innenfor Leucothoidae-familien, som er direkte plassert (incertae sedis) i den relativt store og artsrike underordenen Gammaridea av amfipoder. Gruppens arter er alle bentiske bunndyr. Artene har små øyne, til forskjell fra gruppen Hyperiidea hvor artene har større øyne og er frittsvevende planktoniske.
Arten er funnet i Rødehavet.
EM i rytmisk gymnastikk 2015
EM i rytmisk gymnastikk 2015 (europamesterskapet i rytmisk gymnastikk) ble arrangert i Minsk i Hviterussland i 2015.
Diploschemopsis
Diploschemopsis er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.
Utseende
Middelsstore, lang og slanke, brunlige trebukker. Antennene er mindre enn halvparten så lange som kroppen. Pronotum er avrundet firkantet, mørkbrunt og kraftig punktert. Dekkvingene er parallellsidige og brunlige.
Mayumi Kawasaki
Mayumi Kawasaki (født 10. mai 1980) er en japansk friidrettsutøver som konkurrerer i kappgang. Hun representerte landet sitt under Sommer-OL 2012 i London, der hun ble nummer 18 på 20 kilometer kappgang.
Leucothoe reimeri
Leucothoe reimeri er en av omtrent 140 arter av slekten Leucothoe som er en av fem slekter av krepsdyr innenfor Leucothoidae-familien, som er direkte plassert (incertae sedis) i den relativt store og artsrike underordenen Gammaridea av amfipoder. Gruppens arter er alle bentiske bunndyr. Artene har små øyne, til forskjell fra gruppen Hyperiidea hvor artene har større øyne og er frittsvevende planktoniske.
Arten er funnet i Rødehavet.
Werner Nielsen
Han var lagmann i Fredrikstad fra 1683 til 1686. Han ble stamfar til slekten Werenskiold.
Embetskarriere
Werner Nielsen var viselagmann hos svigerfaren Christen Jensen fra 1673. Han fikk bestalling 18. desember 1673 med anmodning fra Christen Jensen om at han må ivareta hans embetsplikter grunnet hans alder og at Werner Nilsen siden må etterfølge ham i stillingen. Werner Nielsen frasa seg embetet den 24. desember 1686.
Werner Nielsen kom til Norge fra Ribe og var fogd på Lista fra 1659, kjøpmann og borger i Kristiansand, kjøpmann i Farsund, deretter i Christiania og til slutt i Fredrikstad. Han var rådmann i Kristiania fra 1664.
Werner Nielsen var assistensråd i Overhoffretten fra senest 1691 til 1695.
Lagmann
Den 25. april 1682 fikk stattholderen befaling om å oppnevne kommissærer til å ta seg av en klage over viselagmann Werner Nielsen fordi han skal ha nektet å stille sitt defensjonsskip til rådighet under siste krig.
Den 14. mars 1685 fikk to menn befaling om i all stillhet foreta undersøkelser om flere forhold under henvisning til et brev fra byfogd Jens Jacobsen. Den 9. mai 1685 fikk Nilsen befaling fra kanselliet om å sende sin erklæring om noen brev «mot ham». Opphavet til striden fremgår av et kongebrev av 22. august 1685 og hang sammen med at Werner Nielsen hadde fradømt byfogden hans stilling. Den 28. juli 1686 fikk Werner Nielsen befaling om å løslate tidligere byfogd i Fredrikstad Jens Jacobsen, slik at Jacobsen kan føre sin sak mot Werner Nielsen i Høyesterett.
Den 26. mars 1687 fikk stattholderen befaling om at tidligere lagmann Werner Nielsen skulle betjene retten førstkommende toketirsdag i stedet for Hans Nilsen som var i København.
Kommissær
I 1678 ble viselagmann Werner Nielsen oppnevnt sammen med proviantforvalter Nils Andersen å ordne boet mellom tidligere borgermester Anders Olufsen enke Birgitte og hennes kreditorer.
Den 5. desember 1685 fikk stattholderen befaling om å oppnevne Nielsen og Hans Kaas som kommissærer i en sak mellom friherre Constantin Marselis og hans to brødre mot fru Regitze Sophie Wind, enke etter baron Wilhelm Gyldenkrone. Brødrene var ved Høyesterettsdom 18. november 1685 dømt til å betale hennes tilgodehavende.
Økonomi
I 1674 avstod kaptein Marquart Otto Mangelsen og hans hustru Kirsten Bildt på egne og søster Mette Bildts vegne odelsrettighetene i fire sager til Werner Nielsen. Werner Nielsen skulle innløse en obligasjon utstedt av Christen Jensen på 1223 rd. med pant i sagene. De (Mangelsen/Bildt) forpliktet seg til å innløse Hafslund gård ved fru Karen Høegs død eller før. I 1678 ble skjøte fra Mangelsen og Kirsten Bildt på odelsretten på Hafslund med 5 sager og 1 kvenhus transportert til Nielsen. Godset var pantsatt til Nielsen av Kirsten Bildts bror Jens Bildt. De hadde arvet godset fra Daniel Bildt med rett til å innløse det. Kjøpesummen var 6000 rd. Det oppstod en omfattende strid om flere parters respektive rettigheter til Hafslund.
Werner Nielsen ble i Høyesterett i 1680 tildømt rett til halve forgjengerens bo.
I 1682 er et omfattende jordegods, Kirsten Bildts arvegods, nevnt som pantsatt til Werner Nilsen, men han hadde sagt opp lånet og godset ble pantsatt på nytt til Hans Christoffersen Hiort.
I 1682 fikk «gyldenløvekommisjonen» befaling om å vurdere søknader fra magistrat og borgerskap i Fredrikstad, bl.a. om at borgerne måtte få benytte sagene som eies av lagmannen og hans sønn, d.e. Werner Nielsen og en av sønnene hans.
Werner Nilsen søkte kongen 23. februar 1684 om å få stadfestet kjøp på Østerdalen allmenning med vedlagt skjøte fra Laurits Jacobsen.
I 1685 fikk Knut Bildt bevilling til å innløse en del odelsgods i Tose. Det hadde vært pantsatt til «de Budder» som hadde solgt det til Werner Nisen for 4000 rd. Bildt ble pålagt at ved innløsning måtte Werner Nilsen få rimelig erstatning for forbedringer. Bevillingen er kassert og innløsningen fant derfor neppe sted.
Den 20. april 1686 fikk stattholderen befaling om å oppnevne kommissærer (Mathias Tønsberg og Fredrik Mercher) i en sak mellom Anders Nilsen Moss og lagmann Werner Nilsen. Moss hadde tatt opp 887 jernstenger fra et engelsk skip som hadde forlist ved «Ruøen» i 1677. Han handlet på oppdrag fra sine prinsipaler i London. Nielsen hadde fjernet stengene uten tillatelse og hindret Anders Nilsens folk i deres arbeid.
Familie
Werner Nielsen var født 13. juli 1625 i Ribe og døde 13. september 1695 på Hafslund. Han ble gift første gang 26. april 1662 i Christiania med Ingeborg Eriksdatter som døde 16. desember 1664. Han ble gift andre gang den 3. desember 1667 med Helvig Christensdatter, født 1653 i Fredrikstad, død 1692 på Hafslund, datter av forrige lagmann Christen Jensen.
Sønner i 2. ekteskap:
Krokvatnet (Sør-Varanger)
Krokvatnet (nordsamisk: Boahčejávri, historisk også skrevet Boaččejavri) er en innsjø i Sør-Varanger kommune i Finnmark. Den har utløp mot nord til Storbekken, som munner ut ved Grense-Jakobselv.
Rowland Hill
Tidlig karrière
Rowland Hill ble utdannet ved The King's School i Chester, I 1790 ble Hill innrullert i The 38th (1st Staffordshire) Regiment of Foot (britisk infanteriregiment). Han ble forfremmet til løytnant den 27. januar 1791. Etter en permisjonsperiode ble han den 16. mars 1791 overført til The 53rd (Shropshire) Regiment of Foot. Han ble bedt om å sette opp et uavhengig kompani og ble gitt graden kaptein den 30. mars 1793.
Han deltok på britisk side under beleiringen av den franske havnen Toulon høsten 1793 og brakte meldinger om trefningen til London. Han ble deretter overført til en av generalmajor Cornelius Cuylers selvstendige kompanier den 16. november 1793. I 1794 assisterte han Thomas Graham i oppsetningen av The 90th Regiment of Foot (Perthshire Volunteers) hvor han ble utnevnt til major den 27. mai 1794 og til oberstløytnant den 26. juli 1794. Han ble utnevnt til oberst den 1. januar 1800.
I 1801 hadde han kommando over regimentet The 90th Regiment of Foot (Perthshire Volunteers) da det ble landsatt i Abukirbukten i Egypt som en del av en styrke under general Ralph Abercromby. Rowland Hill ble alvorlig såret i kamp da han ble truffet av en muskettkule i hodet. I de påfølgende ukene var Hill med og drev de franske styrkene ut av Egypt. Hill ble utnevnt til brigader i 1803 og generalmajor den 2. november 1805.
Portugal og Spania
Rowland Hill hadde kommando over en brigade ved slaget om Roliça og ved slaget om Vimeiro (begge i Portugal) i 1808. Han deltok i general John Moores felttog 1808–1809 i Spania, og kommanderte en brigade i slaget om La Coruña. Mens han tjenestegjorde under Wellington i det andre slaget om Porto, utførte enheter fra Hills brigade et improvisert angrep over elven Douro som førte til at marskalk Nicolas Soults franske korps måtte trekke seg tilbake fra byen.
Hill hadde kommando over 2. britiske infanteridivisjon ved slaget om Talavera de la Reina. Natten før slaget iverksatte den franske marskalk Claude Perrin Victor et overraskelsesangrep hvor to batajoner fra de britiske The King's German Legion ble slått og en viktig høyde ble erobret. Rowland Hill ledet en reservebrigade i et motangrep i mørket. I den korte kampen som fulgte ble Hill nesten tatt til fange av en fransk soldat, men hans tropper klarte å ta tilbake høyden. Dette skal ha vært første gang Hill skal ha bannet. Ved den franske marskalk André Massénas invasjon av Portugal i 1810 hadde general Rowland Hill fremdeles kommando over 2. infanteridivisjon og kjempet med den i slaget ved Bussaco. Høsten 1811 ga Wellington general Hill kommando over en uavhengig styrke på 16 000 mann ved Badajoz. Den 28. oktober ledet han et suksessfullt angrep på franske styrker under slaget om Arroyo dos Molinos. Den 21. januar 1812 ble han utnevnt til den honorære stillingen Governor of Blackness Castle og den 22. februar 1812 mottok han Order of the Bath (KB). Den 4. mai 1812 ble han utnevnt til ridder med storkors av den portugisiske Tårn- og sverdordenen.
Brian Casser
Brian Casser (født 21. mars 1936 i Newcastle-upon-Tyne i England, Storbritannia) er en britisk sanger og gitarist. Han er mest kjent for å ha vært en tidlig merseybeat-artist som rivaliserte med The Beatles og Gerry & The Pacemakers. Han var delvis med på å få The Beatles til å bytte navn til nettopp The Beatles etter å ha foreslått «Long John and the Silver Beetles».
Rowland Hill
Portugal og Spania
Etter den britiske erobringen av Madrid hadde Hill kommando over en styrke på 30 000 mann. Hill kommanderte den høyre kolonnen under felttoget og den avgjørende britiske seieren i slaget ved Vitoria den 21. juni 1813. Hill deltok videre med sitt korps i slaget om Pyreneene. I slaget ved Vitoria og ved Wellingtons invasjon av Sør-Frankrike besto Hills korps vanligvis av William Stewarts 2. divisjon, den portugisiske divisjonen (under John Hamilton, Francisco Silveira eller Carlos Le Cor) og Pablo Morillos spanske divisjon. For hans lederskap i disse slagene ble han den 7. oktober 1813 gitt en medalje (engelsk: medal with two clasps). Under slaget ved elven Nivelle den 10. november 1813 ledet han korpset på høyre flanke.
Brian Casser
Enda han var fra Newcastle, kom Casser raskt til Liverpool som del av handelsflåten. Der dannet han bandet Cass & the Cassanovas, som ble populære i byen. Bandet spilte på et stort register av sanger fra latino til rock'n'roll.
Rowland Hill
Portugal og Spania
Den 13. november 1813 under slagene ved elven Nive ledet general Hill forsvaret av St-Pierre d'Irube mot overlegne franske styrker. Isolert på østre side av elven med 14 000 mann og 10 kanoner holdt Hills styrke stand mot en fransk styrke på 30 000 mann og 22 kanoner. Han ledet sine styrker med stor dyktighet og «ble sett ved ethvert utsatt sted, og ledet gjentatte ganger regimenter for å redde hva som virket som et tapt slag... Han ble til og med hørt banne.» I 1814 kjempet han i slaget om Orthez og slaget om Toulouse. Wellington sa om general Hill at: «Det beste ved Hill er at jeg alltid vet hvor jeg finner ham.» Den 13. juli 1814 ble han utnevnt til guvernør av Hull (engelsk: Governor of Hull).
Brian Casser
Etterhvert byttet han til gruppen Casey Jones & the Engineers, med ham selv som Casey Jones. Dette var et av de første bandene til Eric Clapton. Etter hvert skiftet bandet navn til Casey Jones & the Governors, som hadde stor suksess i Vest-Tyskland i tidlig til midten av 1960-tallet.
Rowland Hill
Portugal og Spania
Hill var også parlamentsmedlem (MP) for kretsen Shrewsbury fra 1812 til 1814, da han ble adlet som Baron Hill of Almaraz and of Hawkestone in the county of Salop.
Rowland Hill var også Colonel of the Regiment ved The 3rd Garrison Battalion fra 14. januar 1809, Colonel of the Regiment ved The 94th Regiment of Foot fra 23. september 1809, Colonel of the Regiment ved The 72nd Regiment, Duke of Albany's Own Highlanders fra 29. april 1815 og Colonel of the Regiment ved The Royal Horse Guards Blue fra 19. november 1830.
Waterloo og senere karrière
Ved slaget ved Waterloo 18. juni 1815 kommanderte general Rowland Hill II. korps. Han ledet det berømte angrepet til general Frederick Adams brigade mot den franske keisergarden mot slutten av slaget. En stund ble det antatt at han hadde falt. Han var imidlertid usåret og fortsatte med den britiske arméen i Frankrike inntil den trakk seg tilbake i 1818.
Han ble utnevnt til Knight Grand Cross of the Order of the Bath den 4. januar 1815. Etter slaget ved Waterloo mottok han flere dekorasjoner fra andre land i den syvende koalisjonen. Den 2. august 1815 ble han utnevnt til kommandør av Østerrikes Den militære Maria Teresia-ordenen og den 21. august 1815 ridder av den russiske Sankt Georgsordenen. Den 27. august 1815 ble han av den nederlandske kongen Vilhelm I utnevnt til kommandør av den eksklusive Den militære Wilhelmsordenen. Ved kroningen av George IV i 1821 var det lord Hill som bar the Standard of England i prosesjonen fra Westminster Hall til Westminster Abbey. Fra 1828 til 1842 etterfulgte han hertugen av Wellington som øverstkommanderende. Han ble også utnevnt som Governor of Plymouth den 18. juni 1830 og ble Viscount Hill of Almaraz den 22. september 1842.
Hill var en ivrig jeger av rev og var master of the North Shropshire Foxhounds inntil 1823. Jaktlaget eksisterer fremdeles og jager nord i fylket, blant annet på stedet han ble født, Hawkstone Hall. I senere år delte han ledelsen av jaktlaget med Sir Bellingham-Graham og Sir Edward Smythe. Hill etablerte også the Hawkstone Otter Hunt rundt år 1800 og dette jaktlaget ble opprettholdt av etterfølgende lorder.
Rowland Hill døde på Hardwicke Grange, Hadnall, Shropshire den 10. desember 1842. Han er begravd på kirkegården i Hadnall, Shropshire.